Diari Oficial de la Generalitat Valenciana


Sumari del DOGV 6769, del 08-05-2012 (2012/4254)

RESOLUCIÓ de 17 d'abril de 2012, del rector de la Universitat Politècnica de València, relativa a la modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2012/04/17/(1)/dof/vci/html**

### Dades del document

Número de DOGV
:   6769

Data del DOGV
:   08-05-2012

Secció del DOGV
:   I. DISPOSICIONS GENERALS

Número del document
:   2012/4254


Data del document
:   17-04-2012

Organisme emissor
:   Universitat Politècnica de València

Tipus de document
:   Resolució

Descriptors 

:   * legislació
    * base de dades
    * dades personals
    * universitat

RESOLUCIÓ de 17 d'abril de 2012, del rector de la Universitat Politècnica de València, relativa a la modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2012/4254]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal preveu que la creació, modificació o supressió dels fitxers de les administracions públiques només es poden realitzar mitjançant disposició general publicada en el Butlletí Oficial de l'Estat o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la modificació dels fitxers que es detallen en els annexos I i II, d'aquesta disposició.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
Tercer  
Els responsables dels fitxers automatitzats relacionats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pels fitxers automatitzats relacionats en els annexos poden exercir el seu dret d'accés, de rectificació i de cancel·lació de les dades i d'oposició al tractament, davant de l'òrgan competent i en la forma reglamentària establida, en els casos previstos en la legislació vigent.  
  
Cinquè  
En els casos que es preveuen comunicacions de dades dels responsables dels fitxers automatitzats, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de la cessió.  
  
Sisè  
La present resolució entra en vigor l'endemà de la publicació en el Diari Oficial de la Comunitat Valenciana.  
  
València, 17 d'abril de 2012.- El rector: Juan Juliá Igual.  
  
  
ANNEX I  
  
Fitxer preuniversitaris UPV  
Finalitat i usos previstos: difusió d'informació i activitats per a la comunitat universitària, futurs alumnes i el seu entorn. Finalitat i usos previstos: gestió i administració dels usuaris que accedeixen al portal de venda de la producció de la llibreria UPV.  
Persones o col·lectius de què s'obtenen les dades o que estan obligats a subministrar-les: alumnes de secundària, pares d'alumnes, professorat, tutors, directors de centres de secundària i persones vinculades a l'àmbit universitari.  
Procediment de recollida de les dades: formularis en paper i formularis web.  
Estructura bàsica del fitxer i descripció de les dades recollides: document nacional d'identitat/número d'identificació d'estranger, nom, cognoms, adreça postal, adreça electrònica, número de telèfon, dades de característiques personals i dades professionals i acadèmiques.  
  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX II  
  
Fitxer del Servei d'Advocacia de la UPV  
  
Finalitats i usos previstos: gestió dels expedients de recursos i reclamacions en via administrativa, difusió d'informació jurídica, recursos en via administrativa per la Universitat, defensa judicial de la UPV, interposició de demandes per la Universitat, gestió de impagats en convenis i projectes, requeriments d'entitats i organismes públics i registre dels poders dels òrgans de la UPV.  
Persones i col·lectius: persones o col·lectius que poden esdevenir demandants o demandats, així com interessats i representants legals en qualssevol dels recursos administratius o processos judicials que gestiona el Servei d'Advocacia de la Universitat Politècnica de València. Personal d'administració i serveis, personal docent i investigador, estudiants i els destinataris de la informació jurídica.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, càrrec, adreça, número de telèfon, adreça de correu electrònic, dades de característiques personals, dades acadèmiques i professionals, dades de detall d'ocupació, dades de transaccions i dades relatives a la comissió d'infraccions administratives, penals i dades de procediments judicials.  
Sistema de tractament de les dades: automatitzat.  
Cessions o comunicacions de dades previstes: a òrgans judicials, a interessats legítims, a administracions públiques competents, a advocats col·laboradors, a procuradors i a auditors.  
Òrgans de les administracions responsables del fitxer: Universitat Politècnica de València.  
Serveis o unitats en què es pot exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell mitjà.


Còpia Permalink ELI